Official Journal L 246 , 21/08/1982 P. 0007 - 0008

Spanish special edition: Chapter 11 Volume 16 P. 0008

Portuguese special edition Chapter 11 Volume 16 P. 0008



Ir-Regolament tal-Kummissjoni (KEE) Nru 2303/82 tat-18 ta' Awissu 1982 li jdaħħal sorveljanza retrospettiva tal-Komunità ta' importazzjonijiet ta' prodotti ta' l-azzar bi proċessar ta' l-ewwel stadju IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat ir-Regolament tal-Kunsill (KEE) Nru 288/82 tal-5 ta' Frar dwar regoli komuni għal importazzjonijiet [1], u b'mod partikolari l-Artikoli 10 u 14 tiegħu, Wara li kkunsidrat ir-Regolament tal-Kunsill (KEE) Nru 1765/82 tat-30 ta' Ġunju 1982 dwar regoli komuni għal importazzjonijiet minn Stati fil-kummerċ [2], u b'mod partikolari l-Artikolu 10 tiegħu, Wara konsultazzjonijiet mal-Kumitat imsemmi fl-Artikolu 5 taż-żewġ Regolamenti msemmijin hawn fuq, Billi importazzjonijiet fil-Komunità ta' ċerti staneg u vireg, li jaqgħu taħt is-subintestatura 73.10 ex Ċ tat-Tariffa Doganali Komuni u li joriġinaw f'pajjiżi terzi, żdiedu minn 41950 tunellati metriċi fl-1980 għal 43800 tunellati fl-1981; billi importazzjonijiet mill-Belġju, Franza, ir-Repubblika Federali tal-Ġermanja u l-Italja ammontaw għal 21141 tunellati fl-ewwel erba' xhur ta' l-1982; billi fl-1981 l-importazzjonijiet ta' dawn il-prodotti li joriġinaw f'pajjiżi terzi kellhom sehem ta' 18; 3 % mis-suq fir-Repubblika Federali tal-Ġermanja, l-akbar suq għal dawn il-prodotti fil-Komunita; Billi importazzjonijiet fil-Belġju, Franza, ir-Repubblika Federali tal-Ġermanja u l-Italja ta' ċertu wire tal-ħadid jew ta' l-azzar, li jaqa' taħt is-subintestatura ex 73.14 tat-Tariffa Doganali Komuni u li joriġina minn pajjiżi terzi, żdiedu minn 64994 tunellati metriċi fl-1981 għal 26352 tunellati fl-ewwel erba' xhur ta' l-1982; billi s-sehem mis-suq li għandhom dawn l-importazzjonijiet fir-Repubblika Federali tal-Ġermanja, li hu l-akbar suq ta' prodotti bħal dawn fil-Komunita, żdied minn 15; 4 % fl-1981 għal 17; 6 % fl-1982;: billi fl-istess perjodu il-produzzjoni ta' prodotti bħal dawn fir-Repubblika Federali tal-Ġermanja niżlet minn 253887 tunellati għal 66415 tunellati; Billi importazzjonijiet fil-Komunità ta' ċerti tubi bil-kamin jew li jista' jsirilhom il-kamin, li jaqgħu taħt is-subintestatura 73.18 ex Ċ tat-Tariffa Doganali Komuni u li joriġinaw f'pajjiżi terzi, żdiedu minn 140771 tunellati fl-1977 għal 202136 tunellati fl-1980; billi importazzjonijiet fil-Belġju, Franza, ir-Repubblika Federali tal-Ġermanja u l-Italja żdiedu minn 111228 tunellati fl-1981 għal 59740 tunellati fl-ewwel erba xhur ta' l-1982; billi s-sehem mis-suq li għandhom dawn l-importazzjonijiet fil-Belġju, Franza, ir-Repubblika Federali tal-Ġermanja u l-Olanda żdied minn 22; 1 % fl-1979 għal 23; 8 % fl-1981; billi matul l-istess perjodu il-produzzjoni ta' prodotti bħal dawn fil-Komunita niżlet minn 1357860 tunellati għal 025496 tunellati; Billi importazzjonijiet fil-Komunita ta' ċerti tubi b'sezzjoni trasversali kwadra jew rettangolari, li jaqgħu taħt is-subintestatura 73.18 ex Ċ tat-Tariffa Doganali Komuni u li joriġinaw minn pajjiżi terzi, żdiedu minn 53612 tunellati fl-1977 għal 128646 tunellati fl-1980; billi fl-istess perjodu il-konsum ta' prodotti bħal dawn fil-Komunità baqa' relattivament stabbli; billi s-sehem mis-suq li għandhom importazzjonijiet minn pajjiżi terzi fil-Belġju, Franza, ir-Repubblika Federali tal-Ġermanja u l-Olanda żdiedu minn 10 % fl-1978 għal 13; 1 % fl-1980; billi l-produzzjoni ta' prodotti bħal dawn fil-Komunita niżlet minn 1644960 tunellati fl-1979 għal 1552704 tunellati fl-1981: Billi importazzjonijiet fil-Komunità ta' xi msiemer, taċċi, staples u oġġetti li jgħaqqdu bħal dawn, li jaqgħu taħt is-subintestatura 73.31 ex B tat-Tariffa Doganali Komuni u li joriġinaw f'pajjiżi terzi, żdiedu minn 25383 tunellati fl-1977 għal 53555 tunellati fl-1980; billi s-sehem mis-suq li għandhom dawn l-importazzjonijiet żdied fir-Repubblika Federali tal-Ġermanja minn 40;3 % fl-1977 għal 51; 5 % fl-1981, fi Franza minn 2; 7 % fl-1977 għal 19; 2 % fl-ewwel tliet xhur ta' l-1982 u fil Belġju minn 13; 1 % fl-1981 għal 16; 5 % fl-ewwel tliet xhur ta' l-1982; billi bejgħ ta' prodotti bħal dawn magħmula minn produtturi ta' dawn it-tliet Stati Membri fis-swieq domestiċi rispettivi tagħhom niżel minn 84624 tunellati fl-1977 għal 68332 tunellati fl-1981: Billi importazzjonijiet fil-Komunità ta' xi staneg u vireg, angoli forom u sezzjonijiet, li jaqgħu taħt is-subintestatura 73.15 B V ex ċ) tat-Tariffa Doganali Komuni u li joriġinaw minn pajjiżi terzi, żdiedu minn 36374 tunellati fl-1977 għal 65014 tunellati fl-1980; billi s-sehem mis-suq li għandhom dawn l-importazzjonijiet żdied fir-Repubblika Federali tal-Ġermanja minn 18; 3 % fl-1980 għal 20; 2 % fl-1981 u baqa' relattivament stabbli b'20 % fi Franza; billi l-produzzjoni ta' prodotti bħal dawn fi Franza niżlet minn 92220 tunellati fl-1980 għal 67537 tunellati fl-1981; Billi, f'dawn iċ-ċirkostanzi, l-importazzjonijiet tal-prodotti msemmija hawn fuq jheddu li jistgħu jikkaġunaw ħsara lill-produtturi ta' prodotti bħal dawn fil-Komunità u hu fl-interess tal-Komunità li tiġi introdotta sorveljanza ta' dawn il-prodotti ADOTTAT DAN IR-REGOLAMENT: Artikolu 1 Importazzjonijiet fil-Komunità tal-prodotti li ġejjin huma b'dan magħmula suġġetti għal sorveljanza retrospettiva tal-Komunità. Intestatura CCT Nru | Kodiċijiet NIMEXE | Deskrizzjoni | 73.10 Ċ | 73.10-30 | Staneg u vireg (inklużi vireg tal-wire) mhux maħduma aktar milli cold-formed jew cold-finished | 73.11 A ex III | 73.11-31 | Angoli, forom u sezzjonijiet, mhux aktar maħduma milli cold-formed jew cold finished, minn kojlijiet għal re-rolling, universal plates, ċrieki, strixxi, folji jew pjanċi | ex 73,14 | 73.14-21, 41 | Wire tal-ħadid jew azzar, mhux iżolat, b'kontenut ta' faħam ta' mhux aktar minn 0,25 % fil-piż, u b'dimensjoni ta' sezzjoni trasversali massima ta' 0,80 mm jew aktar, mhux miksi jew miksi b'żingu (inkluż galvanizzat) | 73.18 ex Ċ | 73.18-62, 64, 82 | Tubi (tubi tal-gass) bil-kamin jew li jista' jsirilhom il-kamin, iwweldjati, u tubi iwweldjati oħra b'sezzjoni trasversali fit-tond ta' mhux aktar minn 168,3 mm | 73.18 ex Ċ | 73.18-86, 88 | Tubi maħdumin biċċa waħda jew iwweldjati, b'sezzjoni trasversali kwadra jew rettangolari | 73.31 ex B | 73.31-96 | Imsiemer, taċċi, staples u oġġetti oħra li jgħaqqdu bħal dawn, cold-pressed mill-wire | 73.15 B V ex ċ) | 73.73-53, 59 | Staneg u vireg (inklużi vireg tal-wire), angoli, forom u sezzjonijiet, mhux maħduma aktar milli cold-formed jew cold-finished, stainless jew li jirreżistu s-sħana u oħrajn | Artikolu 2 L-Istati Membri għandhom jikkomunikaw għal kull xahar, il-kwantitajiet u l-valur ta' importazzjonijiet (kalkolati fuq bażi ta' prezzijiet cif), imqassmin skond il-kodiċi NIMEXE u l-pajjiż ta' l-oriġini, lill-Kummissjoni mhux aktar tard mill-għaxar jum tat-tieni xahar wara x-xahar konċernat. Artikolu 3 L-Anness II tar-Regolament (KEE) Nru 288/82 hu hawnhekk emendat billi jiddaħħlu l-intestaturi CCT u l-kodiċijiet NIMEXE tal-prodoti msemmijin fl-Artikolu 1, segwiti b'referenza (+) fil-kolonna bit-titolu "EUR". Artikolu 4 Dan ir-Regolament għandu jidħol fis-seħħ fl-1 ta' Settembru 1982. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit-18 ta' Awissu 1982. Ghall-Kummissjoni Étienne Davignon Viċi-President [1] ĠU L 35, tad-9.2.1982, p. 1. [2] ĠU L 195, tal-5.7.1982, p. 1. --------------------------------------------------